CELEX: 62018TN0599
Language: bg
Date: 2018-10-05 00:00:00
Title: Дело T-599/18: Жалба, подадена на 5 октомври 2018 г. — Aeris Invest/ЕСП

26.11.2018   
            
            
               BG
            
            
               Официален вестник на Европейския съюз
            
            
               C 427/101
            
         
      Жалба, подадена на 5 октомври 2018 г. — Aeris Invest/ЕСП
      (Дело T-599/18)
      (2018/C 427/133)
      Език на производството: френски
      
         Страни
      
      
         Жалбоподател: Aeris Invest Sàrl (Люксембург, Люксембург) (представители: R. Vallina Hoset, P. Medina Sánchez и A. Sellés Marco, адвокати)
      
         Ответник: Единен съвет за преструктуриране
      
         Искания на жалбоподателя
      
      Жалбоподателят иска от Общия съд:
      
                  —
               
               
                  да отмени решението от 14 септември 2018 г.;
               
            
                  —
               
               
                  да осъди Единния съвет за преструктуриране да заплати съдебните разноски.
               
            
         Основания и основни доводи
      
      В подкрепа на жалбата, насочена срещу решението на Единния съвет за преструктуриране (наричан по-нататък ЕСП) от 14 септември 2018 г. да не извърши окончателно последващо оценяване в рамките на решението SRB/EES/2017/08 от 7 юни 2017 година относно схемата за преструктуриране на Banco Popular Español, S.A (наричано по-нататък „обжалваното решение“), жалбоподателят изтъква две основания.
      
               
                  1.
               
               
                  Първо основание, изведено от нарушение на член 20, параграф 11 от Регламент (ЕС) № 806/2014 на Европейския парламент и на Съвета от 15 юли 2014 година за установяването на еднообразни правила и еднообразна процедура за преструктурирането на кредитни институции и някои инвестиционни посредници в рамките на Единния механизъм за преструктуриране и Единния фонд за преструктуриране и за изменение на Регламент (ЕС) № 1093/2010 (ОВ L 25, 2014 г., стр. 90). Това основание се разделя на три части.
                  
                              —
                           
                           
                              Първа част, изведена от довода, че обжалваното решение се произнасяло по възможността за намаляването на вземанията на кредиторите или за увеличаването на размера на заплатената насрещна престация без да е било извършено окончателно последващо оценяване.
                           
                        
                              —
                           
                           
                              Втора част, изведена от довода, че ЕСП не се уверил, че данните, въз основа на които е направено оценяването, са възможно най-актуални и пълни, така че всяка понесена с активите на дадено образувание загуба да бъде изцяло взета предвид.
                           
                        
                              —
                           
                           
                              Трета част, изведена от нарушение на съдебната практика Meroni, доколкото Комисията е трябвало да разреши решението на ЕСП да не следи за извършването на окончателно последващо оценяване.
                           
                        
            
               
                  2.
               
               
                  Второ основание, изведено от злоупотреба с власт, с която било опорочено обжалваното решение и която се доказвала с набор от обективни, относими и непротиворечиви доказателства. В това отношение жалбоподателят поддържа, че обжалваното решение заобикаля процедурата по член 20 от горепосочения регламент (ЕС) № 806/2014 и че целта на ЕСП с приемането на последното била да скрие реалното положение на Banco Popular Español, S.A.